Paides toimusid 26. ja 27. veebruaril Eesti linnade talimängud, milles osales kokku 19 linna ligemale pooletuhande sportlasega. Esmakordselt oli võimalus koos väikelinnadega osaleda ka suurematel linnadel. Paraku Pärnut nende hulgas polnud. Kuna väikelinnadest jäi ka Kilingi-Nõmme  kõrvale, siis esindaski Pärnumaad vaid Sindi, kes jäi pisemate arvestuses 102 punktiga 10. kohale. Võisteldi lauatennises, males ja kabes. Väga hästi esines Sindi võistkond kabemängus. Sindi kabetajad olid: Marko Šorin; Arvi Tamm, Maie Saarmann, Janet Tamm ja Hendrik Tamm. Finaalturniiril saavutati esikoht Paide ja Jõgeva ees.